इसकी ढलानों पर समुद्र तल से क़रीब 2200 मीटर की ऊंचाई पर स्थित हैं कुछ ख़ास पहाड़ियां. दार्जिलिंग की ये पहाड़ियां देखें तो इनका प्राकृतिक सौंदर्य कुछ पलों के लिए आपकी सांसें रोक देगा. इन पहाड़ियों में जंगली हाथी और बाघ मस्ती में घूमते हैं. पहाड़ियों की ढलानों पर बौद्ध मठ हैं. रहस्य की परतों में लिपटी ये चाय किसी और दुनिया की चीज़ मालूम होती है. जितना गहरा इसका राज़ है, उतनी ही ज़्यादा इसकी क़ीमत है. 2014 में सिल्वर टिप्स इम्पीरियल एक लाख 36 हज़ार रुपए किलो से भी ज़्यादा दाम पर बिकी थी. भारत में पैदा हुई ये किसी भी चाय की अब तक की सबसे ज़्यादा क़ीमत का रिकॉर्ड है.